《步三唐人游惠山诗三首 其一》
清代·范钧

步入泉亭门，苔痕满苍苍。方池广寻丈，照映漪澜堂。

中有赤鲤鱼，斗水亦翱翔。上有玲珑石，拂拭幽且光。

复以甘蕉阴，隐隐闻清香。到此一憩息，顿觉尘怀忘。

作者简介：范钧，字孟和，廪贡生。清无锡人。和秦潜叔、张晓帆世所称勾吴三君子，所著诗百余首，弟子王宗仁为梓行传世。